Night of the Living Dead (vuoden 1968 elokuva)
Night of the Living Dead, televisioesityksessä myös Elävien kuolleiden yö, on yhdysvaltalainen mustavalkoinen kauhuelokuva, joka valmistui vuonna 1968. Elokuvan ohjasi George A. Romero ja käsikirjoittajina toimivat John A. Russo ja Romero. Pääosissa ovat Duane Jones ja Judith O'Dea. Elokuvan tuotantovaiheessa se tunnettiin nimellä "Night of the Flesh Eaters". Tom Savini ohjasi myöhemmin elokuvasta uudelleenfilmatisoinnin "Night of the Living Deadin" vuonna 1990.
Duane Jones
Duane L. Jones (s. 2. helmikuuta 1937 – k. 22. heinäkuuta 1988) oli yhdysvaltalainen näyttelijä, joka tunnetaan parhaiten Benin roolista kauhuelokuvassa "Night of the Living Dead" vuonna 1968.